b'\n_START_ARTICLE_\nKansanel\xc3\xa4kelaitos\n_START_PARAGRAPH_\nKansanel\xc3\xa4kelaitos (finsk), Folkpensionsanstalten (svensk) eller \xc3\x81lbmoteal\xc3\xa1hatl\xc3\xa1g\xc3\xa1dus (nordsamisk) er en finsk statlig etat med ansvar for folketrygd._NEWLINE_Etaten ble opprettet i 1937 for \xc3\xa5 ta h\xc3\xa5nd om pensjonsutbetalinger, men fikk etterhvert ansvar for alle former for trygdeutbetalinger._NEWLINE_Etaten er organisert som en selvstendig sosialforsikringsinstitusjon som st\xc3\xa5r under Riksdagens tilsyn og som har egen forvaltning og \xc3\xb8konomi. Tilsynet h\xc3\xa5ndteres gjennom et hovedstyre som utnevnes av Riksdagen.'